als_Latn dik_Latn sag_Latn
Dy javë më parë ka marrë shiritin e kapitenit me mirëkuptimin e Alban Hoxhës, por edhe të trajnerit Sampaio (ishte ky i fundit që tregoi gjithçka për këtë lëvizje), ndërsa në ndeshjen ndaj Vllaznisë ishte sërish në stol. Ertan Demiri, një nga lojtarët me më shumë eksperiencë tek skuadra e Partizanit, nuk dihet nëse do të jetë në fushë në derbin ndaj Tiranës. Me ardhjen e Sampaios në krye të skuadrës së kuqe, 35-vjeçari nuk ka pasur një vend stable në formacion, por i janë rezervuar disa minuta. Vetë futbollisti nuk ka komentuar asgjë në lidhje me këtë çështje, duke thënë se respekton zgjedhjet e trajnerit, por tifozët nuk e kanë pritur mirë një lëvizje të tillë të portugezit. Kjo, për shkak se lojtari në ndeshjen e fazës së parë ndaj Tiranës ka qenë edhe autori i golit të fitores për të kuqtë.
Partizani, kur kapiteni ulet në stol0
Share.
als_Latn als_Latn eng_Latn